Bespreking:Dan Roodt - Wikipedia

# Bespreking:Dan Roodt

### vanuit Wikipedia, die vrye ensiklopedie.

Dit voel asof die artikel besig is om kant te kies. Uit "Adapt and die": "Of course, it would be preposterous to say that all young black men are prone to violence". Mens sou dalk uit wat Roodt sê, kan aanneem dat hy voel die probleem is "geneties geprogrammeer", maar ek voel dat dit 'n _aanname_ sou wees. Hy skets bloot 'n sosiale probleem in baie reguit woorde. Byvoorbeeld, die feit dat mense anders daarop sou reageer as rolle omgeruil sou word, die feit dat niemand verdere vrae vra in sekere gevalle nie (soos wat hy noem oor testosteroon). Veral "geneties" pla my. Ek voel sy betoog is bloot dat dit nie polities-histories in die Suid-Afrikaanse konteks is en dat apartheid bloot beskuldig kan word nie. --Alias 11:49, 9 April 2006 (UTC)

  Die oorspronklike artikel het Dan Roodt 'n doodgewone Afrikaanse skrywer wat bietjie tyd in Frankryk spandeer het laat lyk. Hy is egter tans heelwat meer bekend vir sy uitsprake oor Swart mense, Engelsprekendes en wat algemeen as radikale menings beskou word. Versoek dat iemand van goed soos Woordfees verban word gebeur darem nie sommer so nie. Die verwysing na Genetiese programering is Max du Preez s'n - sien verwysing. As mens nie van Max du Preez se bewoording hou nie dink ek darem tog daar word 'n argument vir 'n biologiese (Nature) oorsaak vir die misdaad gegee. Die stellings probeer die omstredenheid van die figuur illustreer. Niks wat ek bygevoeg het is nie feitlik nie en ek het selfs bietjie met die <ref> tags gespeel en verwysings gegee vir alles wat ek bygevoeg het. As daar feite is wat die ander kant verteenwoordig kan iemand dit gerus byvoeg - ek stel nie self daarin belang om Dan Roodt se meer ekstreme idees te verdedig nie. Laurens 12:14, 9 April 2006 (UTC)

  Ek stem saam dat sy omstredenheid gedek behoort te word. Ek stem nie saam dat Roodt direk die biologiese rede ondersteun nie. Hy dui aan dat die gemeenskap dit nie toelaat om sulke vrae te vra nie. Daar is 'n nature/nurture-debat, maar niemand steun (mag?) die een kant nie, tog is daar debat. "geneties geprogrammeer" is dus 'n juiste aanhaling van wat Du Preez skryf, maar ek voel hy neem dit verder as wat definitief uit "Adapt and die" geneem kan word (en dus ook verder as wat ek voel ons kan neem). Mens kan dus sê hy is beskuldig van goeters (soos dit reeds sê). Ek vermoed dat om sy meer ekstreme idees te probeer regverdig waarskynlik deel is van om te werk na NPOV - en dit sou ek selfs in ekstreme gevalle wou doen, soos vir Hitler. Tyd. --Alias 12:39, 9 April 2006 (UTC)

## [wysig] Boeke

Kan iemand dalk 'n gedeelte insit wat spesifiek oor sy boeke handel? dalk meer inligting of 'n kort opsomming van elk?MER 11:42, 4 Julie 2006 (UTC)

Ontsluit van "http://af.wikipedia.org../../../d/a/n/Bespreking%7EDan_Roodt_e899.html"

##### Views

- Artikel
- Bespreking
- Huidige wysiging

##### Soek